2006D0601 — FI — 27.02.2008 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 5 päivänä syyskuuta 2006, kiireellisistä toimenpiteistä, jotka koskevat ei-luvallista muuntogeenistä organismia ”LL RICE 601” riisituotteissa (tiedoksiannettu numerolla K(2006) 3932) (ETA:n kannalta merkityksellinen teksti) (2006/601/EY) (EYV L 244, 7.9.2006, p.27)

Muutettu:









▼B

KOMISSION PÄÄTÖS,

tehty 5 päivänä syyskuuta 2006,

kiireellisistä toimenpiteistä, jotka koskevat ei-luvallista muuntogeenistä organismia ”LL RICE 601” riisituotteissa

(tiedoksiannettu numerolla K(2006) 3932)

(ETA:n kannalta merkityksellinen teksti)

(2006/601/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 ( 1 ) ja erityisesti sen 53 artiklan 2 kohdan toisen alakohdan sekä katsoo seuraavaa: (1) Muuntogeenisistä elintarvikkeista ja rehuista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1829/2003 4 artiklan 2 kohdan ja 16 artiklan 2 kohdan mukaan muuntogeenisiä elintarvikkeita ja rehuja ( 2 ) ei saa saattaa yhteisön markkinoille, ellei niille ole myönnetty lupaa kyseisen asetuksen mukaisesti. Saman asetuksen 4 artiklan 3 kohdan ja 16 artiklan 3 kohdan mukaan muuntogeenisille elintarvikkeille ja rehuille ei saa myöntää lupaa, ellei ole sopivalla ja riittävällä tavalla osoitettu, että ne eivät vaikuta haitallisesti ihmisten terveyteen, eläinten terveyteen tai ympäristöön, että ne eivät johda kuluttajaa tai käyttäjää harhaan ja että ne eivät siinä määrin poikkea elintarvikkeista tai rehuista, jotka niillä on tarkoitus korvata, että niiden tavanomainen käyttö aiheuttaisi ravitsemuksellista haittaa ihmisille tai eläimille. (2) Amerikan yhdysvaltain viranomaiset tiedottivat 18 päivänä elokuuta 2006 komissiolle, että muuntogeenisellä riisillä ”LL RICE 601” saastuneita riisituotteita (”saastuneet tuotteet”), joiden markkinoille saattamiselle yhteisössä ei ole myönnetty lupaa, oli löydetty riisinäytteistä, jotka oli otettu Yhdysvaltain markkinoilla kauppalaadun pitkäjyväisestä riisistä, joka oli peräisin vuoden 2005 sadosta. Tuotteiden saastumisesta raportoi Yhdysvaltain viranomaisille 31 päivänä heinäkuuta 2006 Bayer Crop Science, joka on yritys, joka kehitti muuntogeenisen riisin ”LL RICE 601”. Yhdysvaltain viranomaiset ilmoittivat komissiolle myöhemmin, ettei edelleenkään tiedetä, missä määrin toimitusketju on saastunut, ja että tietoa yhteisöön suuntautuvan viennin mahdollisesta saastumisesta ei voida tällä hetkellä antaa. Lisäksi viranomaiset tiedottivat komissiolle, että kyseisille tuotteille ei ollut myönnetty lupaa markkinoille saattamiseen myöskään Yhdysvalloissa. (3) Rajoittamatta jäsenvaltioiden valvontavelvollisuuksia olisi saastuneiden tuotteiden todennäköisen tuonnin johdosta hyväksyttävien toimenpiteiden muodostettava johdonmukainen ja yhtenäinen lähestymistapa, jonka avulla voidaan toimia nopeasti ja tehokkaasti ja välttää eroavuudet tilanteen käsittelyssä eri jäsenvaltioiden välillä. (4) Asetuksen (EY) N:o 178/200253 artiklassa säädetään mahdollisuudesta toteuttaa asianmukaiset yhteisön kiireelliset toimenpiteet kolmannesta maasta tuotujen elintarvikkeiden ja rehujen osalta ihmisten terveyden, eläinten terveyden tai ympäristön suojelemiseksi, kun tällaista riskiä ei voida tyydyttävällä tavalla hallita kyseisten jäsenvaltioiden toteuttamilla toimenpiteillä. (5) Koska muuntogeeniselle riisille ”LL RICE 601” ei ole myönnetty lupaa yhteisön lainsäädännön nojalla, ja ottaen huomioon sellaisten tuotteiden riskiolettama, joille ei ole myönnetty lupaa asetuksen (EY) N:o 1829/2003 mukaisesti, jossa otetaan huomioon asetuksen (EY) N:o 178/2002 7 artiklassa säädetty ennalta varautumisen periaate, on aiheellista toteuttaa kiireelliset toimenpiteet saastuneiden tuotteiden markkinoille saattamisen estämiseksi yhteisössä. (6) Asetuksessa (EY) N:o 178/2002 säädettyjen yleisten vaatimusten mukaisesti elintarvikealan ja rehualan toimijoilla on ensisijainen oikeudellinen vastuu sen varmistamisesta, että niiden valvonnassa olevien yritysten elintarvikkeet tai rehut täyttävät elintarvikelainsäädännön vaatimukset, sekä kyseisten vaatimusten täyttymisen tarkistamisesta. Sen vuoksi elintarvikkeiden ja rehujen ensimmäisestä markkinoille saattamisesta vastuullisilla toimijoilla olisi oltava velvollisuus todistaa, että ne eivät sisällä saastuneita tuotteita. Tätä varten tässä päätöksessä säädetyissä toimenpiteissä olisi edellytettävä, että Yhdysvalloista peräisin olevat tiettyjen tuotteiden lähetyserät voidaan saattaa markkinoille ainoastaan, jos toimitetaan analyysiraportti, joka osoittaa, että tuotteet eivät ole saastuneet ”LL RICE 601”:llä. Hyväksytyn laboratorion olisi annettava analyysiraportti kansainvälisesti tunnustettujen standardien mukaisesti. (7) Tarkastusten helpottamiseksi olisi kaikkiin markkinoille saatettaviin muuntogeenisiin elintarvikkeisiin ja rehuihin sovellettava validoitua havaitsemismenetelmää. Bayer Crop Sciencea on pyydetty toimittamaan menetelmät ”LL RICE 601”:n havaitsemista varten sekä valvontanäytteitä. Se on antanut saataville kaksi menetelmää, jotka Yhdysvaltain maatalousministeriön viranomainen Grain Inspection, Packers and Stockyards Administration (GIPSA) on validoinut yhteistyössä asetuksen (EY) N:o 1829/2003 32 artiklassa tarkoitetun yhteisön vertailulaboratorion kanssa. (8) Tässä päätöksessä säädettyjen toimenpiteiden on oltava oikeasuhteisia eivätkä ne saa rajoittaa kauppaa enemmän kuin on tarpeen, ja niiden olisi sen vuoksi koskettava ainoastaan tuotteita, joiden katsotaan todennäköisesti saastuneen ”LL RICE 601”:llä ja joita saatujen tietojen mukaan tuodaan Yhdysvalloista yhteisöön. (9) Komission pyynnöistä huolimatta Yhdysvaltain viranomaiset eivät ole kyenneet antamaan takeita siitä, että Yhdysvalloista tuotavat riisituotteet eivät sisällä ”LL RICE 601”:tä. (10) Mitä tulee rehutuotteisiin tai muihin elintarvikkeisiin, jotka eivät kuulu tässä päätöksessä säädettyjen toimenpiteiden soveltamisalaan, jäsenvaltioiden olisi tarkkailtava, ovatko tällaiset tuotteet saastuneet ”LL RICE 601”:llä. Jäsenvaltioiden toimittamien tietojen perusteella komissio harkitsee tarvetta ryhtyä asianmukaisiin lisätoimenpiteisiin. (11) Kiireellisistä toimenpiteistä, jotka koskevat ei-luvallista muuntogeenistä organismia LL RICE 601 riisituotteissa, 23 päivänä elokuuta 2006 tehty komission päätös 2006/578/EY ( 3 ) hyväksyttiin saastuneiden tuotteiden markkinoille saattamisen kieltämiseksi väliaikaisesti. (12) Kyseiset väliaikaiset toimenpiteet olisi vahvistettava. (13) Sen vuoksi on aiheellista kumota ja korvata päätös 2006/578/EY. (14) Tässä päätöksessä säädettyjä toimenpiteitä olisi tarkasteltava uudelleen kuuden kuukauden kuluttua sen arvioimiseksi, ovatko ne edelleen tarpeellisia. (15) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







▼M1

1 artikla

Soveltamisala

Tätä päätöstä sovelletaan seuraaviin Amerikan yhdysvalloista peräisin oleviin tuotteisiin:







Tuote CN-koodi kuorimaton riisi, kiehautettu (parboiled) pitkäjyväinen A 1006 10 25 kuorimaton riisi, kiehautettu (parboiled) pitkäjyväinen B 1006 10 27 kuorimaton riisi, muu kuin kiehautettu (parboiled), pitkäjyväinen A 1006 10 96 kuorimaton riisi, muu kuin kiehautettu (parboiled), pitkäjyväinen B 1006 10 98 esikuorittu riisi (cargo- eli ruskeariisi), kiehautettu (parboiled) pitkäjyväinen A 1006 20 15 esikuorittu riisi (cargo- eli ruskeariisi), kiehautettu (parboiled) pitkäjyväinen B 1006 20 17 esikuorittu riisi (cargo- eli ruskeariisi), pitkäjyväinen A 1006 20 96 esikuorittu riisi (cargo- eli ruskeariisi), pitkäjyväinen B 1006 20 98 osittain hiottu riisi, kiehautettu (parboiled) pitkäjyväinen A 1006 30 25 osittain hiottu riisi, kiehautettu (parboiled) pitkäjyväinen B 1006 30 27 osittain hiottu riisi, pitkäjyväinen A 1006 30 46 osittain hiottu riisi, pitkäjyväinen B 1006 30 48 kokonaan hiottu riisi, kiehautettu (parboiled) pitkäjyväinen A 1006 30 65 kokonaan hiottu riisi, kiehautettu (parboiled) pitkäjyväinen B 1006 30 67 kokonaan hiottu riisi, pitkäjyväinen A 1006 30 96 kokonaan hiottu riisi, pitkäjyväinen B 1006 30 98 rikkoutuneet riisinjyvät (paitsi jos sertifioitu, että ei ole pitkäjyväisestä riisistä peräisin) 1006 40 00

▼M2

2 artikla

Ehdot ensimmäistä markkinoille saattamista varten

1. Jäsenvaltioiden on sallittava 1 artiklassa tarkoitettujen tuotteiden ensimmäinen markkinoille saattaminen ainoastaan siinä tapauksessa, että lähetyserän mukana ovat seuraavat asiakirjat:

a) lähetyserästä vastaavan elintarvikealan toimijan lausunto, jossa vahvistetaan tuotteiden sisältävän ainoastaan vuoden 2007 tai sitä myöhemmästä sadosta olevaa riisiä, johon sovelletaan Yhdysvaltojen riisialan keskusjärjestön suunnitelmaa organismin ”LL RICE 601” poistamiseksi Yhdysvaltojen vientikanavista, sekä

b) liitteessä II tarkoitetun laboratorion antama alkuperäinen analyysiraportti, jossa vahvistetaan, että tuotteet eivät sisällä muuntogeenistä riisiä ”LL RICE 601”. Analyysiraporttiin on liitettävä Yhdysvaltain maatalousministeriön viranomaisen Grain Inspection, Packers and Stockyards Administration (GIPSA) antama virallinen asiakirja liitteessä II tarkoitetun pöytäkirjan mukaisesti.

2. Mikäli lähetyserä on jaettu osiin, lähetyserän kunkin osan mukana on oltava jäljennökset 1 kohdassa tarkoitetuista asiakirjoista tukkukauppaportaaseen saakka ja se mukaan luettuna. Kyseisten jäljennösten on oltava sen jäsenvaltion toimivaltaisen viranomaisen oikeaksi todistamat, jonka alueella lähetyserä on jaettu osiin.

3 artikla

Muut valvontatoimet

1. Jäsenvaltioiden on ryhdyttävä asianmukaisiin toimiin, kuten liitteen I mukaisiin pistokokeisiin ja analyyseihin, jotka koskevat 1 artiklassa tarkoitettuja tuontia varten esitettyjä tai jo markkinoilla olevia tuotteita, varmistaakseen, että muuntogeenistä riisiä ”LL RICE 601” ei esiinny. Jäsenvaltioiden on ilmoitettava komissiolle elintarvikkeita ja rehuja koskevan nopean hälytysjärjestelmän välityksellä positiivisista (epäsuotuisista) tuloksista.

2. Jäsenvaltioiden on toimitettava viimeistään 26 päivänä heinäkuuta 2008 komissiolle raportti 1 artiklassa tarkoitettujen tuotteiden lähetyseriä koskevien virallisten tarkastusten kaikista analyysituloksista.

▼B

4 artikla

Saastuneet lähetyserät

Jäsenvaltioiden on toteutettava tarpeelliset toimenpiteet sen varmistamiseksi, että 1 artiklassa tarkoitettuja tuotteita, joiden on todettu sisältävän muuntogeenistä riisiä ”LL RICE 601”, ei saateta markkinoille.

▼M1

5 artikla

Kustannusten korvaaminen

▼M2

1. Lähetyserästä vastaavan elintarvikealan toimijan tai sen edustajan on vastattava kaikista niistä kustannuksista, jotka johtuvat 2 artiklan 2 kohdassa tarkoitettujen liiteasiakirjojen antamisesta.

▼M1

2. Lähetyserästä vastaavan elintarvikealan toimijan tai sen edustajan on vastattava kaikista niistä kustannuksista, jotka liittyvät toimivaltaisten viranomaisten suorittamiin virallisiin toimenpiteisiin, kun on kyse vaatimusten vastaisista lähetyseristä.

▼M2

6 artikla

Toimenpiteiden uudelleentarkastelu

Tässä päätöksessä säädettyjä toimenpiteitä tarkastellaan uudelleen viimeistään 26 päivänä elokuuta 2008.

▼B

7 artikla

Kumoaminen

Kumotaan päätös 2006/578/EY.

8 artikla

Osoitus

Tämä päätös on osoitettu kaikille jäsenvaltioille.









▼M2

LIITE I

▼B

Ei-luvallista muuntogeenistä organismia ”LL RICE 601” riisituotteissa koskevat virallisen valvonnan näytteenotto- ja analyysimenetelmät

1. Tarkoitus ja soveltamisala

Tämä liite perustuu suositukseen 2004/787/EY ( 4 ). Siinä otetaan erityisesti huomioon, että tällä hetkellä käytettävissä olevat menetelmät ovat laadullisia ja että sen tavoitteena on havaita ei-luvalliset muuntogeeniset organismit, joille ei ole toleranssikynnystä. Näytteet, jotka on tarkoitettu virallista valvontaa varten sen varmistamiseksi, ettei ”LL RICE 601”:tä esiinny riisituotteissa, on otettava jäljempänä esitettyjä menetelmiä käyttäen. Tällä tavoin saatujen kokoomanäytteiden katsotaan edustavan eriä, joista ne on otettu.

2. Määritelmät

Tässä liitteessä käytetään suosituksen 2004/787/EY määritelmiä.

3. Irtotavaraerien näytteenotto ja analyysinäytteiden valmistelu

Kokoomanäytteiden muodostamista varten otettujen osanäytteiden lukumäärää ja analyysinäytteiden valmistelu on suoritettava suosituksen 2004/787/EY mukaisesti. Laboratorionäytteen koko on 2,5 kilogrammaa. Asetuksen (EY) N:o 882/2004 ( 5 ) 11 artiklan 5 kohtaa varten muodostetaan toinen näyte.

4. Laboratorionäytteen analysointi

Valvontalaboratorio ottaa homogenisoidusta laboratorionäytteestä neljä 240 gramman analyysinäytettä. Kyseiset neljä analyysinäytettä jauhetaan ja analysoidaan erikseen.

Käytettävä PCR-menetelmä on konstruktispesifinen menetelmä ”P35S:BAR”, jonka on kehittänyt Bayer CropScience ja jonka Yhdysvaltain maatalousministeriö sekä YTK, joka toimii yhteisön muuntogeenisten elintarvikkeiden ja rehujen vertailulaboratoriona, ovat hyväksyneet. Jos tulos on positiivinen, ”LL RICE 601”:n esiintyminen varmistetaan tapahtumaspesifisen menetelmän avulla.

Erän katsotaan olevan positiivinen, kun yksi neljästä analyysinäytteestä on positiivinen.

▼M2









LIITE II

Pöytäkirja yhdysvaltalaista pitkäjyväistä riisiä sisältävien toimitusten näytteenotosta ja testauksesta ennen vientiä Amerikan Yhdysvalloista Euroopan unioniin

Näytteenotto. Yhdysvaltain maatalousministeriön viranomaisen Grain Inspection, Packers and Stockyards Administration (GIPSA) on otettava virallinen näyte jokaisesta yhdysvaltalaista pitkäjyväistä riisiä sisältävästä Eurooppaan toimitettavasta lähetyksestä/erästä vahvistettujen näytteenottomenettelyjen mukaisesti. Kyseiset menettelyt selostetaan GIPSA:n oppaan luvussa 2: Rice Inspection Handbook, Chapter 2, Sampling.

Alkuperäinen kokoomanäyte on kooltaan komission suosituksen 2004/787/EY mukainen. GIPSA:n henkilöstö valmistaa laboratoriota varten edustavan 2,5 kg:n kokoomanäytteen ja säilyttää sen kanssa samanlaisen 2,5 kg:n arkistonäytteen. GIPSA sinetöi laboratorionäytteen ja kirjaa sinetin numeron myöhempää käyttöä varten.

Testaus. Testauksen tilaajan on toimitettava sinetöity näyte kaupalliselle testauslaboratoriolle, jonka GIPSA on hyväksynyt hallinnoimaansa laadunvarmistusohjelmaan LibertyLink rice proficiency program ja joka sisältyy luetteloon osoitteessa http://archive.gipsa.usda.gov/rdd/llriceprof.pdf Kukin laboratorio testaa näyteryhmiä vahvistettujen toteamisrajojensa puitteissa saavuttaakseen 0,01 prosentin toteamistason.

Laboratorion on kirjattava sinetin numero, murrettava sinetti ja testattava neljä 240 gramman painoista näytettä, jotka otetaan yhdestä ainoasta laboratorionäytteestä. Jokaisesta näytteestä tehdään uute. Jokaiselle uutteelle on tehtävä kaksi PCR-analyysia menetelmällä P35S:BAR, jonka on kehittänyt Bayer CropScience ja jonka sekä GIPSA että yhteinen tutkimuskeskus ovat hyväksyneet. Erän katsotaan olevan negatiivinen vain, jos kaikki näytetulokset ovat negatiivisia.

Raportointi. Laboratorion on ilmoitettava tulokset ja GIPSA:n sinetin numero raportissa, joka on toimitettava testauksen tilaajalle. Testauksen tilaajan on toimitettava laboratorion raportti erästä näytteen ottaneelle GIPSA:n toimipisteelle. Sen jälkeen GIPSA laatii virallisen asiakirjan seuraavassa esitetyllä tavalla ja antaa sen tilaajalle:

”GIPSA on ottanut virallisen näytteen riisierästä, joka on merkitty tunnisteella (erän tunnistemerkki) ja sinetillä (sinetin numero). Laboratorio (laboratorion nimi), joka kuuluu GIPSA:n hyväksymään ja hallinnoimaan laadunvarmistusohjelmaan LibertyLink rice proficiency program, on testannut tällä sinetillä merkityn näytteen eikä ole vahvistetulla P35S:BAR-menetelmällä todennut LibertyLink-riisiä. Laboratorion raportti on tämän asiakirjan liitteenä.”